b"\n_START_ARTICLE_\nSun Xia\n_START_SECTION_\nBiografia\n_START_PARAGRAPH_\nSun Xia va n\xc3\xa9ixer a la Comand\xc3\xa0ncia de Nanyang, Prov\xc3\xadncia de Jing. Entre els inicis de la d\xc3\xa8cada dels 170 i el 184 EC ell es va unir al l\xc3\xadder religi\xc3\xb3s Zhang Jue i va formar part del seu pla per enderrocar els Han. Zhang Jue acumul\xc3\xa0 m\xc3\xa9s de 360.000 seguidors procedents de vuit prov\xc3\xadncies i els va dividir en trenta-sis divisions (\xe6\x96\xb9). Cadascuna amb el seu propi l\xc3\xadder. Aleshores Sun Xia era un membre ordinari de l'ex\xc3\xa8rcit turbant groc i era sota les ordres dels l\xc3\xadders locals Zhang Mancheng._NEWLINE_Quan Zhang Mancheng va ser mort a causa d'un reeixit atac sobre la ciutat de Wan a la Comand\xc3\xa0ncia de Nanyang, aquest va ser succe\xc3\xaft per Zhao Hong, que fou triat per les forces supervivents de Zhang Mancheng._NEWLINE_Zhao Hong va aconseguir resistir durant dos mesos contra l'ex\xc3\xa8rcit de Zhu Jun, per\xc3\xb2 va ser mort en \xc3\xbaltima inst\xc3\xa0ncia, i va perdre el cap en la batalla. Han Zhong va ser triat per succeir-lo. Zhu Jun va aconseguir atraure fora dels voltants a Han i el va matar._NEWLINE_Sun Xia va ser designat per dirigir les forces dels Turbants Grocs restants. Ell va portar les seves tropes a acampar a la ciutat de Wan una vegada m\xc3\xa9s, per\xc3\xb2 amb experiment\xc3\xa0 ferotges atacs de Zhu Jun. A principis de gener del 185 EC el Sergent Major Sun Jian va conduir les seves tropes i va ser el primer a enfilar-se per la muralla de la ciutat. L'11 de gener ell i Zhu Jun van irrompre en la ciutat. Sun Xia tract\xc3\xa0 d'escapar, per\xc3\xb2 va ser empaitat per les forces de Zhu Jun. L'ex\xc3\xa8rcit imperial va abastar a Sun Xia al Pujols Jing del comtat de Xi\xe2\x80\x99e, on va ser derrotat i mort juntament amb diversos milers dels seus soldats."